SET ปิดเช้าร่วง 6 จุด มูลค่าซื้อขายบางเบา 1.44 หมื่นลบ.
SET ปิดเช้าร่วง 6 จุด มูลค่าซื้อขายบางเบา 1.44 หมื่นลบ. โดยดัชนีปิดเช้านี้ที่ระดับ 1,550.43 จุด ลดลง 6.22 จุด หรือ 0.40% มูลค่าการซื้อขาย 1.44 หมื่นลบ.
26 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (26 ธ.ค.61) ที่ระดับ 1,550.43 จุด ลดลง 6.22 จุด หรือ 0.40% มูลค่าการซื้อขาย 1.44 หมื่นลบ.
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยในช่วงเช้าที่ผ่านมาแกว่งไซด์เวย์ เช่นเดียวกับตลาดหุ้นในภูมิภาคเอเชียที่เคลื่อนไหวในกรอบแคบ ๆ แม้ดัชนีฯจะรีบาวด์ได้บ้างแต่ยังอยู่ในกรอบจำกัด เนื่องจากตลาดไม่มีปัจจัยใหม่ ๆ เข้ามาสนับสนุน ขณะที่ยังถูกกดดันจากปัจจัยต่างประเทศ
ทั้งนี้ ประเด็นที่ต้องติดตามในวันพรุ่งนี้ (27 ธ.ค.) คือ วุฒิสภาสหรัฐฯจะกลับมาพิจารณาร่างงบประมาณอีกครั้ง ว่าจะสามารถตกลงกับประธานาธิบดีสหรัฐฯ โดนัลด์ ทรัมป์ ในเรื่องงบสร้างกำแพงพรมแดนเม็กซิโกได้หรือไม่
สำหรับ แนวโน้มการลงทุนในช่วงบ่ายนี้ นายวีระวัฒน์ คาดว่า ดัชนีฯน่าจะยังแกว่งไซต์เวย์ และมีโอกาสซึมลง จากมูลค่าการซื้อขายที่เบาบางและใกล้ช่วงวันหยุดเทศกาลปีใหม่
พร้อมให้แนวต้าน 1,565-1,570 ถัดไปที่ 1,575 จุด ส่วนแนวรับ 1,550 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่    
BEM มูลค่าการซื้อขาย 1,125.98 ล้านบาท ปิดที่ 9.50 บาท ลดลง 0.45 บาท
PTT มูลค่าการซื้อขาย 682.43 ล้านบาท ปิดที่ 45.25 บาท ราคาไม่เปลี่ยนแปลง
CPALL มูลค่าการซื้อขาย 664.85 ล้านบาท ปิดที่ 68.75 บาท ลดลง 0.25 บาท
EA มูลค่าการซื้อขาย 501.06 ล้านบาท ปิดที่  41 บาท ลดลง 2.50 บาท
PTTEP มูลค่าการซื้อขาย 429.95 ล้านบาท ปิดที่ 112.50 บาท เพิ่มขึ้น 1 บาท